Informācija par projektu

"Atbalsta pasākumu īstenošana jauniešu sociālās atstumtības riska mazināšanai un jauniešu ar mācīšanās grūtībām integrācijai Priekules novada izglītības iestādēs"

Kalētu pamatskola 2011. gada 14.novembrī noslēdza vienošanos ar Valsts izglītības attīstības aģentūru par Eiropas Sociālā fonda projekta „Atbalsta pasākumu īstenošana jauniešu sociālās atstumtības riska mazināšanai un jauniešu ar mācīšanās grūtībām integrācijai Priekules novada izglītības iestādēs” Nr.2011/0031/1DP/1.2.2.4.2/11/APIA/VIAA/073 īstenošanu darbības programmas “Cilvēkresursi un nodarbinātība” papildinājuma 1.2.2.4.2.apakšaktivitātes “Atbalsta pasākumu īstenošana jauniešu sociālās atstumtības riska mazināšanai un jauniešu ar funkcionālajiem traucējumiem integrācijai izglītībā” ietvaros.

Projekta mērķis: nodrošināt mācību atbalstu jauniešiem ar mācīšanās problēmām un veicināt piemērotu izglītības un tālākizglītības ceļu piedāvājumu jauniešiem obligātajā izglītības vecumā ar zemām pamatprasmēm, jauniešiem pedagoģiskās korekcijas izglītības programmā un jauniešiem ar funkcionāliem traucējumiem.

*Projekta tiešais mērķis* ir bērnu un jauniešu integrācija sociālajā vidē Kurzemes reģionā –Priekules novadā, mazinot viņu atstumtības risku, nodrošinot mācību atbalstu un ceļot pašapziņu.

Projekta mērķa grupa ir bērni un jaunieši no nabadzīgajām ģimenēm, ar speciālām vajadzībām un kuru vecāki devušies peļņā uz ārzemēm. Projektā plānotās aktivitātes Kalētu pamatskola īsteno ar sadarbības partneriem - Gramzdas, Virgas un Krotes Kronvalda Ata pamatskolām, Purmsātu speciālo internātpamatskolu, pirmsskolas izglītības iestādi „Dzirnaviņas”, Priekules vidusskolu, Priekules novada domi un biedrību „Kalētu vietējās iniciatīvas grupa”.

Projektā ir paredzētas sekojošas aktivitātes:

1. Atbalsta personāla iesaistīšana
   1. Psihologa un sociālā pedagoga amata ieviešana
   2. Skolotāja palīga amata ieviešana
2. Iekļaujošie izglītības un rehabilitācijas atbalsta pasākumi
   1. Logopēda amata ieviešana
   2. Koriģējošā vingrošana
   3. Pagarinātās dienas grupas
   4. Interešu pulciņi
   5. Darba iemaņu celšana
   6. Nometnes
   7. Kultūrizglītības pasākumi
   8. Mācību inventāra iegāde un noma
   9. Fizioterapeita amata ieviešana
3. Pedagogu pieredzes apmaiņa
4. Projekta vadība

Projekts tiks īstenots 2012. un 2013.gadā Priekules novadā.

Projekta kopējās attiecināmās izmaksasir Ls 145 105, ko 100% apmērā finansē Eiropas Sociālais fonds.